Slik spilte Norge
Ingrid Hjelmseth 5 Så godt som arbeidsløs i det meste av 1. omgang. Kunne ikke ta headingen fra Houghton på corner. Langskuddet fra Bronze er hardt, men i keeperhjørnet. God redning på skudd fra Carney. Maren Mjelde 4 Stygg forsvarsfeil etter 10 minutter som Mykjåland rettet opp. Involvert i Englands utligning. Veldig defensiv i en kamp hvor det var mye rom for å involvere seg offensivt. Trine Rønning 5 Eneste sammen med Hegerberg som matchet England i lufta. Men det merkes at hun mangler kamptrening. Ut ved pause. Marita Skammelsrud Lund 4 Slurver med mange pasninger. Lager unødvendige frispark og cornere. Virket preget av alvoret. Gjør ting enklere etter pause. Ingrid Moe Wold 4 Hissig på grøten fra start, bedt om å roe seg av dommeren. Glipper i markeringen på Englands utligning. Selger seg kanskje litt lett forut for 2-1-målet til England. Solveig Gulbrandsen 6 Nest sist på ballen som sørget for at Herlovsen kom alene med keeper. Mer med i 2. omgang. Stusset inn 1-0-ledelsen på en Mykjåland-corner. Lene Mykjåland 6 BB Nervøs start med farlig balltap. Fikk etter hvert all verdens tid og styrte midtbanen godt. Hadde regien da Herlovsen ble spilt gjennom alene med keeper. Banens beste. Gry Tofte Ims 4 Skulle matche England i luften – det så vi ikke noe til. Selger seg litt billig og lykkes med fint lite. Ikke hennes kamp dette. Kristine Minde 3 Har ikke lyktes helt i mesterskapet. Nær scoring fra skrått hold etter 17 min. Tar defensivt ansvar, men blir for enkel offensivt. Erstattet med Thorsnes i 66. minutt. Isabell Herlovsen 5 Kom alene med keeper i 11. minutt, men kom for tett på. Kanskje litt for nølende i enkelte situasjoner. Ada Hegerberg 5 Farligst når hun kommer mer inn i banen. Bruker musklene. Nær scoring i 40. minutt. Men i rollen som venstre kant blir det dessverre alt for ofte for langt til motstanderens mål. Maria Thorisdottir 5 Erstattet Rønning ved pause. Leser spillet godt. Valgte enkle løsninger når hun måtte.
(Norge-England 1-2) VM er over for det norske landslaget. Her er dommen over de norske jentene i åttedelsfinalen.